МОДЕЛ УГОВОРА

**Историјски архив Града Новог Сада,**

**Нови Сад, Ул. Филипа Вишњића бр.2а**

**Број:**

**Дана:**

**УГОВОР**

 **О ЈАВНОЈ НАБАВЦИ *ОП ЈН 01/2023***

**Набавка електричне енергије**

Закључен дана \_\_\_\_\_\_\_\_\_\_\_\_\_\_\_\_2023. године, између:

**Историјскoг архивa Града Новог Сада**

**са седиштем у Новом Саду,** **Филипа Вишњића 2а**

ПИБ: 102029000 Матични број: 08080976

Број рачуна: 840-171664-12, 840-171668-97 Управа за трезор,

које заступа директор Петар Ђурђев

(у даљем тексту: Наручилац/Купац) с једне стране

**и**

**................................................................................................**

**са седиштем у ............................................, улица ..........................................,** ПИБ:.......................... Матични број: ........................................

Број рачуна: ............................................ Назив банке:......................................,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Снабдевач), са друге стране.

*(У случају подношењазаједничке понуде групе привредних субјеката, односно понуде са учешћем подизвођача/других субјеката чији се капацитети користе, морају бити наведени сви привредни субјекти из заједничке понуде, односно сви подизвођачи/други субјекти чији се капацитети користе. Сви чланови групе привредних субјеката из заједничке понуде солидарно су одговорни за извршење овог уговора о јавној набавци).*

Уговорне стране сагласно констатују:

- да је Наручилац у складу са Законом о јавним набавкама („Службени гласник РС”, број 91/19) спровео отворени поступак јавне набавке бр. ОП ЈН 01/2023 - Набавка електричне енергије;

- да је Наручилац донео Одлуку о додели уговора, број *(попуњава Наручилац)*, од *(попуњава Наручилац)* 2023. године, у складу са којом се закључује овај Уговор између Наручиоца и Снабдевача;

- да је Снабдевач доставио Понуду бр. \_\_\_\_\_\_\_\_\_\_ од \_\_\_\_\_\_\_ 2023. године и Образац структуре цене, који чине саставни део овог уговора (у даљем тексту: Понуда Снабдевача).

**Предмет уговора**

***Члан 1.***

Снабдевач се обавезује да Купцу изврши набавку и испоручи електричну енергију за потпуно снабдевање, а Купац да преузме и плати електричну енергију испоручену у количини и на начин утврђен овим уговором, према Техничкој спецификацији и Понуди Снабдевача и у складу са свим важећим законским и подзаконским прописима који регулишу испоруку електричне енергије.

**Количина и квалитет електричне енергије**

***Члан 2.***

Уговорне стране, обавезу испоруке и продаје, односно преузимања и плаћања електричне енергије извршиће према следећем:

Врста продаје: потпуно снабдевање електричном енергијом са балансном одговорношћу.

Капацитет испоруке: јединична цена е/kWh.

Период испоруке од *(попуњава Наручилац)* до *(попуњава Наручилац)* од 00:00 до 24:00.

Количина енергије: на основу остварене потрошње купца.

Место испоруке: мерно место Купца – ТС „АРХИВ ГРАДА“, бр. 4015200389.

Електрична енергије ће се испоручити у складу са важећим Законом о енергетици, важећом Уредбом о условима испоруке и снабдевања електричном енергијом, важећим Правилима о раду тржишта електричне енергије, Правилима о раду преносног система електричне енергије и Правилима о раду дистрибутивног система електричне енергије, а на које је сагласност дала Агенција за енергетику Републике Србије, односно у складу са важећим законским и подзаконским актима који регулишу испоруку електричне енергије.

**Цена електричне енергије**

***Члан 3.***

Укупна уговорена вредност за набавку електричне енергије из члана 1. овог Уговора износи 3.833.333,33 динара без ПДВ-а.

Износ из става 1. овог члана је максимални износ до кога се може вршити набавка електричне енергије по овом Уговору и он је истовремено процењена вредност предметне набавке у Плану јавних набавки Наручиоца за 2023. годину.

Уговорне стране су сагласне да Купац није у обавези да реализује целокупни уговорени износ предмета набавке, већ ће се исти реализовати у складу са стварном потрошњом Купца.

Купац се обавезује да плати Снабдевачу за један kWh електричне енергије високе тарифе, износ од \_\_\_\_\_\_\_\_\_\_\_\_\_\_\_ динара без ПДВ-а.

Купац се обавезује да плати Снабдевачу за један kWh електричне енергије ниске тарифе, износ од \_\_\_\_\_\_\_\_\_\_\_\_\_\_\_\_ динара без ПДВ-а.

У уговорену вредност из става 1. овог члана уговора су урачунати и трошкови приступа и коришћења система за пренос електричне енергије, трошкови приступа и коришћења система за дистрибуцију електричне енергије, накнада за подстицај повлашћених произвођача електричне енергије и акциза.

Трошкове из претходног става, Снабдевач ће, у оквиру рачуна, фактурисати Купцу сваког месеца, на основу обрачунских величина за место примопредаје Купца, уз примену ценовника за приступ систему за пренос електричне енергије и ценовника за приступ систем за дистрибуцију електричне енергије, а у складу са важећом одлуком о цени приступа систему за дистибуцију електричне енергије објављеној у „Сл. гласнику РС“ и методологијама за одређивање цена објављених у "Сл.гласник РС".

**Промена цена**

***Члан 4.***

Јединичне цене се могу мењати само уколико дође до промена цена електричне енергије, на коју је дата сагласност од стране Агенције за енергетику Републике Србије.

О промени цена Снабдевач је обавезан да непосредно обавести Купца, најкасније 15 (петнаест) дана пре почетка примене измењених цена.

У случају из става 2. овог члана, Купац има право на раскид, односно отказ овог Уговора уколико не прихвата измењене цене.

Промена цена се може вршити по предлогу Снабдевача и у складу са Закључком Владе Републике Србије о препорученој цени струје.

У случају из става 2. и става 4. овог члана, када Купац прихвата промену цена поступиће у складу са чланом 156. Закона о јавним набавкама.

**Место испоруке**

***Члан 5.***

Место испоруке је постојеће обрачунско место Купца прикључено на дистрибутивни систем у категорији потрошње на средњем напону и категорију широке потрошње.

 **Плаћање трошкова приступа преносном/дистрибутивном систему и трошкова накнаде за подстицај повлашћених произвођача електричне енергије**

***Члан 6.***

Поред утрошене електричне енергије обрачунате по цени из члана 3. овог Уговора, Купац се обавезује да плати Снабдевачу и трошкове приступа преносном/дистрибутивном систему, који се од стране оператора преносног/дистрибутивног система обрачунавају Снабдевачу по регулисаним ценама у складу са прописима Републике Србије.

Поред утрошене електричне енергије обрачунате по цени из члана 3. овог Уговора, Купац се обавезује да плати Снабдевачу и трошкове накнаде за подстицај повлашћених произвођача електричне енергије (у даљем тексту: накнада) у складу са прописима Републике Србије. Накнада се обрачунава као производ укупно измерене активне електричне енергије у обрачунском периоду изражене у kWh и висине накнаде која се утврђује у складу са прописима Републике Србије, изражене у дин/ kWh.

**Обрачун утрошене електричне енергије**

***Члан 7.***

Као обрачунски период (период обрачуна) утврђује се временски период који почиње од првог календарског дана у месецу и траје до првог календарског дана у наредном месецу.

Обрачунске величине се утврђују на основу приспелих месечних извештаја о очитавању обрачунских мерних места добијених од стране Оператора система.

У случају промене Снабдевача, Снабдевач се обавезује да Оператору система поднесе захтев за очитавање потрошње за мерно место Купца до тренутка промене Снабдевача, у складу са позитивним прописима Републике Србије.

 У случају да уговорене стране нису сагласне око количине продате, односно преузете електричне енергије као валидан податак користиће се податак Оператера система.

На основу месечних извештаја о очитавању мерних места Снабдевач издаје Купцу фактуру за испоручену електричну енергију за претходни месец, који садржи исказану цену испоручене електричне енергије, обрачунски период, трошкове приступа систему електричне енергије, накнаде, акцизе, ПДВ, за место испоруке (мерно место).

Снабдевач фактуру доставља путем Система електронских фактура.

**Услови и начин плаћања преузете електричне енергије**

***Члан 8.***

Купац се обавезује да плаћање по фактури из чл. 7. став 5. овог Уговора изврши у року од 45 дана oд дана достављања електронске фактуре.

Електронска фактура сматра се достављеном у тренутку издавања у складу са Законом о електонском фактурисању ("Сл. гласник РС", бр. 44/2021, 129/2021 и 138/2022).

Плаћање се врши уплатом на рачун Снабдевача наведен у фактури.

 Купац се обавезује да исплати обрачунати ПДВ на вредност утрошене електричне енергије обрачунате по јединичној цени из члана 3. овог Уговора, трошкове приступа систему електричне енергије и накнаду из члана 6. овог Уговора и акцизу.

Уговорне обавезе Купца које доспевају у 2023. години биће реализоване највише до износа средстава која ће за ту намену бити одобрена у 2023. години. У супротном, уговор престаје да важи без накнаде штете због немогућности преузимања и плаћања обавеза од стране Купца.

**Обавезе снабдевача**

***Члан 9.***

Снабдевач је дужан да:

* поступи у складу са чл. 188. став 3. Закона о енергетици, те да по закључењу овог Уговора, а пре започињања испоруке закључи:
* уговор о приступу систему са оператором система на који је објекат крајњег купца прикључен,
* уговор којим преузима балансну одговорност за места примопредаје крајњег купца,
* обезбеди Купцу резервно снабдевање у складу са чл. 192. и 193. Закона о енергетици,
* не ускраћује или отежава право на раскид, односно отказ уговора, због коришћења права на промену Снабдевача, нити може наметати додатне финансијске обавезе по том основу,
* Купца на његов захтев обавести о подацима о потрошњи електричне енергије, у складу са важећим Законом о енергетици и Правилима о промени снабдевача,
* пре подношења захтева оператору система за обуставу испоруке електричне енергије због неизвршених обавеза по уговору о продаји електричне енергије, Купца претходно упозори да у року прописаним Законом измири доспеле обавезе, односно постигне споразум о извршавању обавезе,
* Купцу, ради обезбеђења штедње и рационалне потрошње електричне енергије, даје одговарајућа упутства о најекономичнијим начинима коришћења и штедње електричне енергије.

**Виша сила**

***Члан 10.***

Снабдевач и Купац могу бити ослобођени од одговорности за накнаду штете у случају више силе.

Виша сила ослобађа Снабдевача обавезе да испоручи, а Купца да преузме количине електричне енергије, утврђене Уговором за време њеног трајања.

Као виша сила, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора система донети у складу са правилима о раду система, а у циљу обезбеђивања сигурности електроенергетског система.

**Измене и допуне уговора**

***Члан 11.***

Уговорне стране су сагласне да се измене овог уговора могу вршити у складу са чл. 156. – 161. Закона о јавним набавкама без спровођења поступка јавне набавке.

Уговорне стране су сагласне да ће измена овог уговора бити могућа у складу са чланом 156. Закона о јавним набавкама у случајевима наступања околности превиђених чланом 4. овог уговора, као и у случају наступања потребе за додавањем нових мерних места.

Измене овог Уговора врше се у писаној форми, путем анекса.

Уговорне стране су сагласне да се овај Уговор може изменити, допунити и раскинути споразумно, писменим путем у складу са одредбама Закона о облигационим односима.

**Раскид уговора**

***Члан 12.***

Свака од уговорних страна може тражити раскид Уговора у случају кад друга уговорна страна не испуњава или неблаговремено испуњава своје уговором преузете обавезе.

Отказни рок износи 30 (тридесет) дана и почиње да тече од дана пријема писменог обавештења о раскиду уговора.

**Решавање спорова**

***Члан 13.***

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.

Евентуалне спорове из овог уговора решаваће стварно надлежан суд у Новом Саду.

**Важење уговора**

***Члан 14.***

Уговор се сматра закљученим када га потпишу за то овлашћена лица уговорних страна.

Уговор се закључује на период од најдуже 12 (дванаест) месеци, односно до реализације уговорене вредности и ступа на снагу даном потписивања од стране овлашћених лица уговорних страна (уколико се уговор закључује са досадашњим снабдевачем), односно даном завршетка законске процедуре промене Снабдевача.

 **Завршне одредбе**

***Члан 15.***

Уговорне стране су сагласне да ће се достава докумената који се односе на извршење овог Уговора (рачуна, приговора, упозорења) сматрати уредном ако се врши искључиво писаним путем.

***Члан 16.***

У складу са Законом о информационој безбедности и Законом о заштити података личности Снабдевач и сва његова ангажована лица се обавезују, да ће према свим информацијама и/или подацима до којих буде дошао приликом реализације овог Уговора, односити са строгом тајношћу, поверљивошћу добрим пословним обичајима и посебном пажњом.

 Све информације и/или податке из става 1. користиће искључиво у циљу реализацију предмета Уговора.

***Члан 17.***

На сва питања која нису уређена овим Уговором примењиваће се одредбе Закона о облигационим односима Републике Србије, Закона о енергетици и других закона и подзаконских прописа којима се регулише рад енергетских субјеката, енергетске делатности и функционисања тржишта електричне енергије у Републици Србији.

***Члан 18.***

Овај Уговор је сачињен у 6 (шест) истоветних примерака, од којих свака уговорна страна задржава по 3 (три) примерка.

|  |  |  |
| --- | --- | --- |
| За Купца |  | За Снабдевача |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_****Петар Ђурђев***директор* |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_*****Потпис овлашћеног лица*** |

**Напомена:** Овај модел уговора представља садржину уговора који ће бити закључен са изабраним понуђачем.